**Сын Айчыны**

Якаў Пятровіч Кульнеў нарадзіўся ў дваранскай сям’і ў 1763 годзе. Яго дзед, афіцэр Васіль Сафронавіч Кульнеў, служыў у Люцыне Віцебскай губерні (цяпер г.Лудза, Латвія). Тут і прайшло еароткае бестурботнае дзяцінства Яшы.

У сям’і Пятра Васільевіча Кульнева было шэсць сыноў і дачок. Бацька памёр рана, і лёс хлопчыкаў быў вырашан без доўгіх разважанняў. Сямігадовага Яшу і яго старэйшага брата Івана аддалі ў кадэцкі корпус. З таго часу ён і стаў па законах воінскага статута, пастаяннай муштры і жорсткай дысцыпліны. Пасля сканчэння вучобы (з вялікім сярэбраным медалём) маладога паручніка накіравалі служыць у Чарнігаўскі пяхотны полк. Неўзабаве яму давялося ўдзельнічаць у руска-турэцкай вайне. А пасля былі войны з Польшчай, Францыяй, Швецыяй. І ўсюды Я.П. Кульнеў дэманстраваў кавалерыйскае мастэрства, камандзірскую кемлівасць, часта ўзначальваў авангард рускіх войск, за што неаднойчы быў адзначаны высокімі ўзнагародамі.

У час вайны з Польшчай( маецца на ўвазе задушэнне царскімі войскамі нацыянальна-вызваленчага паўстаня 1794 г. ў Польшчы, на Беларусі і ў Літве пад кіраўніцтвам Т.Касцюшкі) Якаў Пятровіч служыў пад камандай А.В.Суворава і многаму навучыўся ад яго.Аднак ён ніколі не пераймаў звычаі і прыёмы вялікага палкаводца. Д.Давыдаў пісаў, што Кульнеў горача любіў Суворава і гаварыў пра яго са слязамі захаплення, але не пераймаў яго, бо добра ведаў, што дзівацтвы згладжаваюцца выключна толькі геніяльнымі якасцямі і бессмяротнымі подзвігамі.

Кульнеў ні мінуты не мог сядзець без справы, таму ніколі не сумаваў, не губляў бадзёрасці духу. Такія ж якасці ён выховываў у падначаленых. “На марше быть добру и веселу: уныние свойственно одиноким старым бабам ”, - пісаў ён. А вось радкі з верша Давыдава:

Поведай подвиги усатого героя,

О муза! – расскажи, как Кульнев воевал.

Как он среди снегов в рубашке ночевал.

И в финском колпаке являлся среди боя.

Пускай услышит свет

Причуды Кульнева и гром его побед.

Якаў Пятровіч быў вельмі патрабавальны да сябе, не дапускаў ніякіх злоўжыванняў службовым становішчам. Вось яго словы : “Я живу по-старому, сплю на сене и ношу одну изодраную и прожженую шинель, а где долг требует – там весь в серебре. Но что касается до воина, то бедность его венчает, соделывает его непобидимым, страшным и добродетельным. Вот к чему я последаю, ибо убожество было первую добродетелью римлян, победивших вселенную, но которых богатство, павшее им в руки, развратило”. Так ён пражыў усё жыццё. Яго брат Н.П.Кульнеў успамінаў, што пасля смерці самага беднага, прыязнага генерала засталася брычка з трыма конямі і ў ёй пажыткі. Кульнеў менш клапаціўся пра свій дабрабыт, але ўсё жыццё шанаваў гонар.

Я.Кульнеў гаварыў “Нега свойственна малодушным, а нам труды”. За ўсе гады службы ён амаль ніколі не браў адпачынку. І ўсе званні, за выключэннем падпалкоўніка, ён атрымаў за баявыя заслугі.

У адносінах да безадказных асоб Я.Кульнеў быў нецярпімы. На іх долю выпадалі суровыя загады, злыя і кплівыя вымовы.

Усе свае сілы і веды ён аддаваў службе, часта здзіўляў усіх палкаводчым майстэрствам. У 1805-1809 гг. Кульнеў прымаў удзел у войнах з Швецыяй і Францыяй, здзейсніў экспедыцыю на Аландайскія астравы. Яго войскі пераправіліся цераз Батнічны заліў, занялі мястэчка Грысельгам, зрабілі ўсё, каб заняць Стакгольм. За гэты паход ён атрымаў ордэн св.Анны 2-й ступені, а ніжным чынам спецыяльна быў зроблены медаль. За гэты час Кульнеў прайшоў шлях ад маёра да генерал-маёра, быў удастоены ордэна св.Уладзіміра 4-й ступені, Анны 2-й ступені, георгія 3-й ступені. Цар Аляксандр І падарыў яму залатую шаблю з надпісам “За храбрасць” і рэскрыптам.

Разам з высокай патрабавальнасцю да сябе і справядлівай строгасцю да падначаленых Кульнеў быў уважлівым камандзірам, чулым, спагадлівым чалавекам. Клопатам аб радавых салдатах прасякнуты ўсе яго загады.Ён імкнуўся ствараць неабходныя ўмовы для падначаленых, кая яны спраўна маглі несці службу. “Я не сплю і не адпачываю для таго, - казаў ён, - каб армія спала і адпачывала”.

На клопаты камандзіра салдаты адказвалі адданай службай. Доказам служаць паспяховыя паходы і бліскучыя перамогі. Да яго ж з павагай адносіліся нават жыхары акупіраваных тэрыторый.

Якаў Пятровіч рэдка сустракаўся са сваімі роднымі, аднак аднак пастаянна падтрымліваў з імі перапіску, пасылаў грошы. Пасля смерці маці ён даў вольную прыгонным сялянам радаваго памесця…

Аднак, нягледзячы на дасягнутыя Кульневым палкаводчыя вышыні, ён усёй душой ненавідзеў войны. У пісьме да брата Івана ёсць такія думкі: “… в самом существе вайна самая успешная не что иное, как истребление рода человеческого и разорение жителей на что без содрогания сердца нельзя взирать”.

Тым не менш яму ўсё жыццё давялося ваяваць, і ён дастойна выконваў свой сыноўскі абавязак перад радзімай. Генерал Кульнеў быў адным з першых военачальнікаў, якія змаглі аказаць арганізаванае супраціўленне напалеонаўскім войскам.

Загінуў ён на беларускай зямлі. Калі на полі бою яму адарвала абедзве нагі, перамагаючы боль, ён сарваў крыж св. Георгія, кінуў яго воінам, якія былі побач, і сказаў : “Возьмите! Пусть неприятель, когда найдёт мой труп, примет его за труп рядового солдата и не тщеславится убитием русского генерала”.

Аб смерці Якава Пятровіча Кульнева Напалеон паведаміў у Францыю, назваўшы Кульнева “выдатнейшым генералам”.

Такім быў адважны воін і цудоўны чалавек Я.П. Кульнеў.

Яго іменем названы вуліцы ў Полацку і Лудзе, у г.п. Друя пастаўлены помнік. У доме, дзе прайшло дзяцінства Кульнева (г.Лудза), працуе краязнаўчы музей.